cyanic-selkie/wikianc huggingface dataset:
২০১৯ ক্রিকেট বিশ্বকাপ ফাইনাল
নিউজিল্যান্ডের ইনিংস
শুরুতে ভালো কিছুর ইঙ্গিত দিয়েছিল নিউজিল্যান্ড। অধিনায়ক কেন উইলিয়ামসন ও ওপেনার হেনরি নিকোলসের ব্যাটে এক পর্যায়ে তাদের সংগ্রহ ছিল ১ উইকেটে ১০৩ রান। কিন্তু লিয়াম প্লাঙ্কেটের তোপে পড়ে নিয়মিত বিরতিতেই উইকেট হারাতে থাকে নিউজিল্যান্ডে। টুর্নামেন্টে হেনরি নিকোলসের প্রথম অর্ধ-শতকে ও লাথামের ৪৭ রানে ভর দিয়ে নিউজিল্যান্ড পুরো ৫০ ওভার ব্যাট করে ৮ উইকেটে ২৪১ রান তোলে। স্বাগতিক ইংল্যান্ডের পক্ষে লিয়াম প্লাঙ্কেট ও ক্রিস ওকস তিনটি করে উইকেট নেন।
ইংল্যান্ডের ইনিংস
২৪২ রানের লক্ষ্যে ব্যাট করতে নেমে ইংল্যান্ড ধীর গতিতে শুরু করে। নিউজিল্যান্ডের বোলাররা চমৎকার বোলিং করে। দলীয় অর্ধ-শতক হতে ইংল্যান্ডের ৮৬ বল লেগে যায়। এক পর্যায়ে ২৪ ওভারে ৮৬ রানে ৪ উইকেট হারায় ইংল্যান্ড। দলীয় এই বিপর্যয়ের মুখে ১১০ রানের জুটি গড়ে ইংল্যান্ডকে টেনে তোলেন বেন স্টোকস ও জস বাটলার। বাটলার ৫৯ করে আউট হয়ে যান। এর ইংল্যান্ড আবার নিয়মিত বিরতিতে উইকেট হারাতে থাকে তবে বেন স্টোকস দলকে ভরসা দিতে থাকেন। জিততে শেষ ওভারে ইংল্যান্ডের প্রয়োজন হয় ১৫ রানের ও হাতে ছিল ২ উইকেট।
ট্রেন্ট বোল্টের করা শেষ ওভারের প্রথম ২ বলে বেন স্টোকস কোন রান নিতে পারেননি, তৃতীয় বলে এক ছক্কা হাঁকান। চতুর্থ বলে বেন স্টোকস মিড উইকেটে বল পাঠিয়ে ২ রান নিতে যান, সেই সময় ফিল্ডার রান আউট করতে বল স্ট্যাম্পের দিকে নিক্ষেপ করেন; বেন স্টোকস তখনো রান নিচ্ছিলেন ও রান আউট থেকে বাঁচতে ব্যাট এগিয়ে রেখে ঝাঁপ দেন তবে স্ট্যাম্পের দিকে ফিল্ডারের নিক্ষেপ করা বল ব্যাটের লেগে মাঠের বাইরে চলে যেয়ে চার হয়ে যায়। ফলে ইংল্যান্ড ২ রান ও চার সহ মোট ছয় রান পায় সেই বল থেকে। শেষ দুই বলে ২ রানের দরকার ছিল। পঞ্চম বলে আবার দুই রান নিতে যান বেন স্টোকস, তবে ১ রান সম্পন্ন করার পর দ্বিতীয় রান নিতে যেয়ে রানআউট হন আদিল রশিদ। শেষ বলে ইংল্যান্ডের দরকার হয় ২ রানের। স্টোকস হালকা ঠেলে ২ রান নিতে যান কিন্তু দ্বিতীয় রান নেয়ার সময় ফিল্ডার নিশামের নিক্ষিপ্ত বল ধরে উইকেট ভেঙে রান আউট করে দেন বোল্ট। ফলে ম্যাচ টাই হয়।
সুপার ওভার
২৪১ রানে ম্যাচ টাই হওয়ায় সুপার ওভার শুরু হয়। সুপার ওভারে ব্যাট করতে আসেন ইংল্যান্ডের দুই ব্যাটসম্যান বেন স্টোকস ও জস বাটলার। নিউজিল্যান্ডের পক্ষে বল করেন ট্রেন্ট বোল্ট। প্রথম বলেই ৩ রান নেন স্টোকস। দ্বিতীয় বলে এক রান নেন জস বাটলার। পরের বলে চার মারেন স্টোকস। চতুর্থ বলে এক রান হয়। পঞ্চম বলে ২ রান হয়। শেষ বলে বাটলারের ব্যাট থেকে আসে আরেকটি চার। ফলে স্কোরবোর্ডে ১৫ রান যোগ করে ইংল্যান্ড।
লক্ষ্য তাড়া করতে, নিউজিল্যান্ডের হয়ে ব্যাট করতে আসেন মার্টিন গাপটিল ও জেমস নিশাম। ইংল্যান্ডের হয়ে বল করেন জোফরা আর্চার। প্রথম বল ওয়াইড দেন বোলার জোফরা আর্চার। পরের প্রথম বলে নিশামের ২ রান নেন। দ্বিতীয় বলে ছক্কা হাঁকান তিনি। তৃতীয় ও চতুর্থ বলে নেন ২ রান করে। পঞ্চম বলে এক রানের বেশি নিতে ব্যর্থ হন জেমস নিশাম। ফলে শেষ বলে দরকার হয় ২ রানের। সুপার ওভারের শেষ বলে নিউজিল্যান্ড, মার্টিন গাপটিল ডিপ মিড-উইকেটের দিকে ঠেলে ২ রান নিতে যান। মার্টিন গাপটিল ১ রান নিয়ে ইংল্যান্ডের সমান ১৫ করার পর দ্বিতীয় রান নেয়ার জন্য দৌড় শুরু করেন কিন্তু তিনি রান সম্পন্ন করার আগেই ইংল্যান্ডের উইকেট-রক্ষক জস বাটলার তাকে রান আউট করে দেন। যার ফলে সুপার ওভারও টাই হয় কিন্তু ফলে বাউন্ডারি গণনা নিয়মে ইংল্যান্ড জয়লাভ করে (মূল ম্যাচে নিউজিল্যান্ড ১৭টি বাউন্ডারি মারে, অন্যদিকে ইংল্যান্ড ২৬টি বাউন্ডারি মারে)। এরফলে, ইংল্যান্ড প্রথমবারের মতো ক্রিকেট বিশ্বকাপ বিজয়ী হয়। বেন স্টোকস ৮৪ রান ও সুপার ওভারের ৭ করার জন্য ম্যাচসেরা পুরস্কার লাভ করেন
উইকেটের পতন: ১/২৯ (গাপটিল, ৬.২ ওভার), ২/১০৩ (উইলিয়ামসন, ২২.৪ ওভার), ৩/১১৮ (নিকোলস, ২৬.৫ ওভার), ৪/১৪১ (টেলর, ৩৩.১ ওভার), ৫/১৭৩ (নিশাম, ৩৯ ওভার), ৬/২১৯ (ডি গ্র্যান্ডহোম, ৪৬.৫ ওভার), ৭/২৩২ (ল্যাথাম, ৪৮.৩ ওভার), ৮/২৪০ (হেনরি, ৪৯.৩ ওভার)
উইকেটের পতন: ১/২৮ (রয়, ৫.৪ ওভার), ২/৫৯ (রুট, ১৬.৩ ওভার), ৩/৭১ (বেয়ারস্টো, ১৯.৩ ওভার), ৪/৮৬ (মর্গান, ২৩.১ ওভার), ৫/১৯৬ (বাটলার, ৪৪.৫ ওভার), ৬/২০৩ (উকস, ৪৬.১ ওভার), ৭/২২০ (প্লাঙ্কেট, ৪৮.৩ ওভার), ৮/২২৭ (আর্চার, ৪৯ ওভার), ৯/২৪০ (রশিদ, ৪৯.৫ ওভার), ১০/২৪১ (উড, ৫০ ওভার)
উদাযাপন
ইংল্যান্ডের জয়ের পর, জাতিটি গর্বে উচ্ছসিত হয় ও জয়ের উৎযাপন রাত গড়িয়ে পরদিন পর্যন্ত চলে। ইংল্যান্ড দল লর্ডসে থেকেই রাত্রি উদ্‌যাপন করে। পরের দিন, দলটি ওভালে একটি অনুষ্ঠানের আয়োজন করে, তারা ভক্তদেরকে দলটির সাথে দেখা করতে ও দলটিকে অভিবাদন জানাতে এবং ট্রফির সাথে ছবি তোলার জন্য আমন্ত্রণ জানায়।
রানী দ্বিতীয় এলিজাবেথসহ আরো অনেক যশস্বী ব্যক্তি জয়ের জন্য ইংল্যান্ড দলকে অভিনন্দন জানায়। আজকের বিশ্বকাপ ফাইনালে এমন এক রোমাঞ্চকর জয়ের জন্য রাজকুমার ফিলিপ এবং আমি ইংল্যান্ড পুরুষ ক্রিকেট দলকে আমাদের উষ্ণ অভিনন্দন প্রেরণ করছি।
ব্রিটিশ প্রধানমন্ত্রী থেরেসা মে বিজয় উদ্‌যাপন এবং অভিনন্দন জানানোর পরদিন ইংল্যান্ড দলকে ১০ ডাউনিং স্ট্রিটে আমন্ত্রণ জানায়। প্রাক্তন রক্ষণশীল দলের প্রধানমন্ত্রী স্যার জন মেজর, যিনি নিজেই একজন সারে কাউন্টি ক্রিকেট ক্লাবের প্রাক্তন প্রেসিডেন্ট এবং সম্মানসূচক অজীবনের উপ-প্রেসিডেন্ট, উক্ত অনুষ্ঠানে উপস্থিত ছিলেন।
বিষ্ণু বসু
ড.বিষ্ণু বসু বা বিষ্ণুপ্রসাদ বসু (১ সেপ্টেম্বর ১৯৩৩ – ২৯ অক্টোবর ১৯৯৯) ছিলেন বিশিষ্ট ভারতীয় বাঙালি নাট্যসমালোচক, প্রাবন্ধিক, নাট্যকার ও গল্পকার।
জন্ম ও প্রারম্ভিক জীবন
বিষ্ণু বসুর জন্ম ১৯৩৩ খ্রিস্টাব্দের ১ সেপ্টেম্বর ব্রিটিশ ভারতের অধুনা  বাংলাদেশের রাজধানী  ঢাকায়। পিতা সুকুমার বসু। দেশভাগের পর ছিন্নমূল হয়ে ভারতে চলে আসেন। স্কুল পরবর্তী শিক্ষা কলকাতায়। কলকাতা বিশ্ববিদ্যালয় থেকে এম.এ পাশ করেন এবং পিএইচডি ডিগ্রিও লাভ করেন।
কর্মজীবন
বিষ্ণু বসু ছোটদের জন্য লিখেছেন ছড়া ও গল্প। বিষ্ণু বসু গণনাট্য পত্রিকা ও পশ্চিমবঙ্গ নাট্য আকাদেমি পত্রিকার সম্পাদকমণ্ডলীর সদস্য ছিলেন এবং আকাদেমি আয়োজিত বিভিন্ন কর্মশিবিরের প্রশিক্ষণ হিসাবে যুক্ত ছিলেন। ১৯৭৭ খ্রিস্টাব্দে তিনি পশ্চিমবঙ্গ নাট্য আকাদেমি কর্তৃক প্রবীণ নাট্যকার হিসাবে  সংবর্ধিত হন।
নাট্যকার অধ্যাপক বিষ্ণু বসু চিত্রশিল্পী নীতিকা বসুকে বিবাহ করেন। তাদের পুত্র সাহিত্য অকাদেমি পুরস্কার প্রাপ্ত খ্যাতনামা নাট্যকার ও নাট্য পরিচালক ব্রাত্য বসু  পশ্চিমবঙ্গ সরকারের শিক্ষামন্ত্রী। বিষ্ণু বসু ১৯৯৯ খ্রিস্টাব্দের ২৯ অক্টোবর কলকাতায় প্রয়াত হন। তার স্ত্রী নীতিকা বসু ১৯৯৫ খ্রিস্টাব্দে মারা যান। তাদের স্মৃতিতে কলকাতার কালিন্দী ব্রাত্যজন স্মারক বক্তৃতার আয়োজন করে থাকে।
চন্দ্রাবতী
চন্দ্রাবতী ষোড়শ শতাব্দীর কবি এবং বাংলা সাহিত্যের ইতিহাসে প্রথম বাঙালি মহিলা কবি৷ এই বিদুষী নারী অন্যান্য কাব্য ছাড়াও পিতার আদেশে বাংলা ভাষায় রামায়ণ রচনা করেছিলেন। পরবর্তীকালে, মৈমনসিংহ গীতিকার এক কবি নয়ানচাঁদ ঘোষ চন্দ্রাবতী চরিতকথা রচনা করেন।
জন্ম ও পরিবার
তার পিতা মনসা মঙ্গল কাব্যের অন্যতম রচয়িতা বংশীদাস ভট্টাচার্য এবং মাতার নাম সুলোচনা বা অঞ্জনা৷ দীনেশচন্দ্র সেনের মতে তিনি আনুমানিক ১৫৫০ সালে জন্মেছিলেন। নিবাস অধুনা বাংলাদেশের কিশোরগঞ্জ জেলার পাতুয়ার বা পাটোয়ারী গ্রামে৷ জীবনকাল ষোড়শ শতাব্দীর দ্বিতীয়ার্ধ। স্বরচিত রামায়ণের ভূমিকায় চন্দ্রাবতী আত্মপরিচয় দিয়েছেন: “ধারাস্রোতে ফুলেশ্বরী নদী বহি যায়। বসতি যাদবানন্দ করেন তথায়॥ ভট্টাচার্য্য বংশে জন্ম অঞ্জনা ঘরণী। বাঁশের পাল্লায় তাল-পাতার ছাউনী॥ ... ... ... ..... .... ...... ...... ... .... ... বাড়াতে দারিদ্র-জ্বালা কষ্টের কাহিনী। তার ঘরে জন্ম নিলা চন্দ্রা অভাগিনী॥ সদাই মনসা-পদ পূজি ভক্তিভরে। চাল-কড়ি কিছু পাই মনসার বরে॥ ... ... ... ... ... ... .... ... .... .... .... শিব-শিবা বন্দি গাই ফুলেশ্বরী নদী। যার জলে তৃষ্ণা দূর করি নিরবধি॥ বিধিমতে প্রণাম করি সকলের পায়। পিতার আদেশে চন্দ্রা রামায়ণ গায়॥”
সাহিত্যকর্ম
মৈমনসিংহ গীতিকায় তার নিজের রচিত ‘মলুয়া’ গীতিকাব্যে এবং তার জীবনী অবলম্বনে পরবর্তী সময়কার কবি নয়ানচাঁদ ঘোষ রচিত ‘চন্দ্রাবতী’ পালায় তার কথা পাওয়া যায়৷ তার জীবনের ট্র্যাজেডি নিয়ে রচিত লোকগাঁথা শতাব্দীর পর শতাব্দী ধরে অবিভক্ত ময়মনসিংহ জেলার মানুষের মুখে মুখে ফিরে এসেছে৷ তার রচিত রামায়ণ কিছুকাল আগেও ময়মনসিংহ অঞ্চলের মেয়েরা বিবাহোপলক্ষে গান করত। চন্দ্রাবতী নিজের কাব্য ছাড়াও পিতা বংশীদাসের মনসামঙ্গল কাব্যের অনেকাংশ রচনা করেছিলেন।
চন্দ্রাবতীর লোকগাঁথা
বাল্যকালে চন্দ্রাবতীর বন্ধু ও খেলার সাথী ছিলেন জয়ানন্দ বা জয়চন্দ্র চক্রবর্তী নামের এক অনাথ বালক৷ ফুলেশ্বরী নদীর এপারে পাতুড়িয়া পল্লীতে চন্দ্রাবতীর বাস আর জয়চন্দ্রের নিবাস ওপারের সুন্ধা গ্রামে৷ জয়চন্দ্র তার মাতুলগৃহে পালিত৷ দ্বিজ বংশীদাসের অনেক রচনায় এই দুজনার রচিত ছোট ছোট অনেক পদ রয়েছে৷ পুষ্পবনে শিবপূজার ফুল তোলার সময় চন্দ্রার সঙ্গে জয়চন্দ্রের পরিচয় ও শখ্যতা ঘটে। ক্রমশ কৈশোর উত্তীর্ণ হলে দুজনে বিবাহ বন্ধনে আবদ্ধ হবেন বলে স্থির করেন। বিবাহের দিনও স্থির হয়৷ শাস্ত্রবিৎ পণ্ডিত জয়চন্দ্র ইতোমধ্যে অন্য এক রমনীর প্রেমে পড়ে যান৷ স্থানীয় মুসলমান শাসনকর্তা বা কাজীর মেয়ে আসমানীর অসামান্য রূপে মুগ্ধ হয়ে ব্রাহ্মণ জয়চন্দ্র আসমানীকে একাধিক প্রেমপত্র লেখেন৷ এই ত্রিকোণ প্রেমের ফলাফল হয় মারাত্মক৷
চন্দ্রাবতীর পিতা কাজী জয়চন্দ্রকে আসমানীর সঙ্গে তার বিবাহ দিতে সম্মত হন৷ জয়চন্দ্র নিজ ইচ্ছায় হিন্দু ধর্ম ত্যাগ করে ইসলাম ধর্ম গ্রহণ করেন এবং নিজের নাম পরিবর্তন করে জয়নাল রাখেন। ঘটনাটি ঘটে যেদিন জয়চন্দ্র ও চন্দ্রাবতীর বিবাহের দিন স্থির হয়েছিল সেই দিন৷ সেদিন সন্ধ্যাবেলা চন্দ্রাবতী বিবাহের সাজে পিত্রালয়ে বসে ছিলেন৷ তখনই সংবাদ পেলেন জয়চন্দ্র ধর্মান্তরিত হয়ে অন্যত্র বিবাহ করেছেন৷ ঘটনার আকস্মিকতায় চন্দ্রা হতভম্ব হয়ে পড়েন– “না কাঁদে না হাসে চন্দ্রা নাহি কহে বাণী। আছিল সুন্দরী কন্যা হইল পাষাণী॥ মনেতে ঢাকিয়া রাখে মনের আগুনে। জানিতে না দেয় কন্যা জ্বলি মরে মনে॥”
এরপর শুরু হয় চন্দ্রাবতীর বিরহ-বিধুর জীবন৷ শোকবিহ্বলতা কাটাতে তিনি পিতার কাছে অনুমতি নেন যে সারা জীবন অবিবাহিত থেকে তিনি শিবের সাধনায় আত্মনিবেদন করবেন৷ তার পিতা তার জন্য ফুলেশ্বরী নদীর তীরে একটি শিব মন্দির নির্মাণ করিয়ে দেন৷ সাহিত্যের প্রতি অনুরাগ শাস্ত্রজ্ঞানী চন্দ্রাবতীর কৈশোরকাল থেকেই ছিল৷ তিনি বাকী জীবন বীতস্পৃহভাবে শান্তমনে শিবের উপাসনা ও সাহিত্যচর্চা করে কাটাবেন বলে স্থির করেন৷ ইতোমধ্যে বেশ কিছুকাল পরে জয়চন্দ্র বুঝতে পারেন যে, আসমানীর প্রতি তার টানটা ছিল মোহ মাত্র৷ মনের থেকে তিনি চন্দ্রাবতীকেই প্রকৃত ভালবাসেন৷ অনুতপ্ত জয়চন্দ্র স্থির করেন যে চন্দ্রাবতীকে তার মনের কথা জানাবেন৷ তিনি চন্দ্রাবতীকে একটি পত্র লিখে পাঠান, “শুন রে প্রাণের চন্দ্রা তোমারে জানাই। মনের আগুনে দেহ পুড়্যা হৈছে ছাই॥ ..................... ......................... শিশু কালের সঙ্গী তুমি যৌবন কালের মালা। তোমারে দেখিতে মন হৈয়াছে উতলা॥ ..................... ......................... ভাল নাহি বাস কন্যা এ পাপিষ্ঠ জনে। জন্মের মতন হইলাম বিদায় ধরিয়া চরণে॥ একবার দেখিয়া তোমা ছাড়িব সংসার। কপালে লিখেছে বিধি মরণ আমার॥”
পত্র পড়ে চন্দ্রাবতীর সংকল্পিত ব্রহ্মচর্য, অবিচলিত সংযম ও ধৈর্যের বাঁধ ভেঙে গেল। অশ্রুসিক্ত বদনে তিনি পিতার কাছে বিধান চাইলেন। কন্যার মানসিক শিথিলতা মেটাতে বংশীদাস তাকে সান্ত্বনা দিলেন, “তুমি যা লইয়াছ মাগো সেই কাজ কর। অন্য চিন্তা মনে স্থান নাহি দিও আর॥” জয়চন্দ্রকে পত্রদ্বারা নিষেধ করে চন্দ্রাবতী যোগাসনে বসে মনের সমস্ত অর্গল রুদ্ধ করলেন, তার চোখের জল শুকিয়ে গেল। শিব-ধ্যানে আত্মহারা হয়ে তিনি সমস্ত জাগতিক জ্ঞান লুপ্ত হলেন।
অনেক পরে মন্দির থেকে বেরিয়ে চন্দ্রাবতী বুঝতে পারেন যে দেবালয় কলুষিত হয়েছে৷ দ্বার পরিষ্কার করার জন্য তিনি কলসী কাঁখে জল আনতে যান পার্শ্ববর্তী ফুলেশ্বরী (স্থানীয় নাম ফুলিয়া) নদীতে৷ ঘাটে পৌঁছেই চন্দ্রাবতী বুঝলেন সব শেষ৷ ফুলেশ্বরীর জলে নিজেকে নিমগ্ন করে প্রাণত্যাগ করেছেন জয়চন্দ্র৷ প্রাণহীন দেহ ভাসছে ফুলেশ্বরীর জলে৷ এই অবস্থায় নিজের আবেগ ধরে রাখতে পারলেন না চন্দ্রাবতী৷ তিনিও অচিরে প্রেমিকের সাথে পরলোকে চিরমিলনের কামনায় ফুলেশ্বরীর জলে ডুবে প্রাণত্যাগ করেন। “একেলা জলের ঘাটে সঙ্গে নাই কেহ। জলের উপরে ভাসে জয়চন্দ্রের দেহ॥ দেখিতে সুন্দর কুমার চাঁদের সমান। ঢেউ-এর উপরে ভাসে পৌর্ণ মাসী চাঁদ॥ আঁখিতে পলক নাই! মুখে নাই বাণী। পারেতে দাঁড়াইয়া দেখে উন্মত্তা কামিনী॥”
জয়চন্দ্রের গ্রাম সুন্ধা খুঁজে পাওয়া যায়নি৷ তবে ইতিহাসের স্মৃতি বিজড়িত পাতুয়ার/পাটোয়ারী গ্রাম আজও আছে৷ কিশোরগঞ্জ শহর থেকে উত্তর-পূর্ব্ব দিকে মাত্র কয়েক কিলোমিটার দূরে৷ আর আছে ফুলেশ্বরী নদীর ধারে চন্দ্রাবতীর পূজিত শিব মন্দির৷
জন সংস্কৃতিতে চন্দ্রাবতী
গীত ও পালাঃ ষোড়শ শতক হতে ময়মনসিংহে ঘরে ঘরে চন্দ্রাবতীর পালা ও গীত পঠিত হয়েছে। তাঁর রামায়ণ গান পশ্চিমবঙ্গের অনেক স্থানে পঠিত ও মহিলাদের দ্বারা গীত হয়েছে।
নাটকঃ কবি নয়ান চাঁদের ‘চন্দ্রাবতী পালা’ অবলম্বনে কুষ্টিয়ার বোধন থিয়েটার ও ঢাকার সংস্কার নাট্যদল ‘চন্দ্রাবতী কথা’ ও ‘গীতি চন্দ্রাবতী’ নামক দুইটি মঞ্চ নাটকে কবি চন্দ্রাবতীর জীবনালেখ্য পরিবেশন করে।
চলচ্চিত্রঃ কবি নয়ান চাঁদের ‘চন্দ্রাবতী পালা’ অবলম্বনে এন রাশেদ চৌধুরীর পরিচালনায় ‘চন্দ্রাবতী কথা’ নামক পূর্ণ্যদৈর্ঘ্য চলচ্চিত্র নির্মিত হয়েছে।
ওসমান গণি (ক্রিকেটার)
খেলোয়াড়ী জীবন
২০১৪ সালের এসিসি প্রিমিয়ার লীগে তার অভিষেক ঘটে। ১ মে, ২০১৪ তারিখে কুয়ালালামপুরের বেউয়েমাস ওভালে হংকংয়ের বিপক্ষে অনুষ্ঠিত খেলায় তিনি ২৭ রানে একটিমাত্র উইকেট লাভ করেন। পাশাপাশি ব্যাটিংয়ে নেমে ৬৮ বলে ৭০ রান সংগ্রহ করেন। ঐ ইনিংসে তিনি ৬টি চার ও ৪টি ছক্কা হাঁকান। পরের খেলায় সংযুক্ত আরব আমিরাতের বিপক্ষে ৫৫ রান তোলেন। ৪৫.৬০ গড়ে ২২৮ রান সংগ্রহ করে প্রতিযোগিতার শীর্ষ রান সংগ্রহকারী হন।
আন্তর্জাতিক ক্রিকেট
২০১৪ সালে জিম্বাবুয়ে সফরে বুলাওয়ে অ্যাথলেটিক ক্লাবে অনুষ্ঠিত খেলায় জিম্বাবুয়ে এ-দলের বিপক্ষে ছয়টি চার ও তিনটি ছক্কায় ৭৯ রান তুলে দলকে ১৬ রানের জয় এনে দেন।
২০ জুলাই, ২০১৪ তারিখে কুইন্স স্পোর্টস ক্লাবে অনুষ্ঠিত দ্বিতীয় একদিনের আন্তর্জাতিকে ওসমান আফগানিস্তানের ব্যাটিং মেরুদণ্ড রক্ষা করেন। ১৪৩ বলে তিনি ১১৮ রান তুলে অভিষেক ওডিআই সেঞ্চুরিসহ গুলবাদিন নায়েবের সাথে যৌথভাবে সর্বোচ্চ রান সংগ্রাহক হন। পরবর্তী সর্বোচ্চ রান ছিল মাত্র ২৩ যা গুলবাদিন নায়েব করেন। কিন্তু সিকান্দার রাজা বাটের ১৪১ রানের সুবাদে জিম্বাবুয়ে দল ৮ উইকেটে জয়লাভ করে ও চার-খেলার সিরিজে ২-০ ব্যবধানে এগিয়ে যায়।
আফগানিস্তান ক্রিকেট বোর্ড কর্তৃপক্ষ কর্তৃক ২৯ ডিসেম্বর, ২০১৪ তারিখে প্রকাশিত ২০১৫ সালের ক্রিকেট বিশ্বকাপের জন্য ওসমান গণিসহ ১৫-সদস্যের চূড়ান্ত তালিকা প্রকাশ করে।
আবদুল কাদের জিলানীর দরগা
আবদুল কাদের জিলানির দরগা (الـحَـضـرة الـقَـادريّـة), কাদেরিয়া সুফি তরিকার প্রতিষ্ঠাতা হযরত আবদুল কাদের জিলানী (রহঃ)'র প্রতি নিবেদিত একটি ইসলামী ধর্মীয় কমপ্লেক্স, যা ইরাকের বাগদাদে অবস্থিত। এর পার্শ্ববর্তী স্কোয়ার কিলানি স্কোয়ার নামে অভিহিত। কমপ্লেক্সটি মসজিদ, দরগা এবং লাইব্রেরি (কাদেরিয়া লাইব্রেরি নামে পরিচিত), যেই ঘরটিতে ইসলামি স্টাডিজ সম্পর্কিত দুর্লভ পুরনো কর্ম সমূহ রয়েছে।
ইতিহাস
কমপ্লেক্সটি টাইগ্রিস নদীর তীরে আল-রুসাফায় বাব আল-শেখের (আল-শেখের গেইট) কাছে নির্মিত।
শাফাভি শাহ ইসমাইল প্রথমের রাজত্বে, গিলানির মাজার ধ্বংসপ্রাপ্ত হয়েছিল। যাইহোক, ১৫৩৫ সালে, সুলতান সুলাইমান প্রথম মাজারের উপর একটি গম্বুজ নির্মাণ করেন এবং এটার অস্তিত্ব আজও বিদ্যমান।
সন্ত্রাসী ঘটনা
২০০৭ সালের ২৮ মে, মাজার একটি কার বোমা হামলার লক্ষ্যবস্তু ছিল, যে হামলায় প্রায় ২৪ জন নিহত ও ৬৮ জন আহত হয়েছিল। হামলার কারণে মাজার ও মসজিদ মারাত্মকভাবে ক্ষতিগ্রস্ত হয়েছিল এবং বাইরের দেওয়াল, একটি গম্বুজ ও মিনার ধ্বংস হয়েছিল।
দোপেঁয়াজা
ইতিহাস
কিংবদন্তি অনুসারে মুঘল সম্রাট আকবরের সভাসদ মোল্লা দো পেঁয়াজা একবার ভুল করে একটি খাবারে প্রচুর পরিমাণে পেঁয়াজ যোগ করে ফেলেন। পরবর্তীতে খাবারটি বাংলাদেশ, ভারতের হায়দরাবাদ, পাকিস্তান সহ পৃথিবীর অনেক দেশে মুঘল হায়দরাবাদী রন্ধনশৈলী হিসেবে পরিচিতি পায়।
বাংলাদেশী দোপেঁয়াজা
বাংলাদেশে দোপেঁয়াজা তৈরিতে সাধারণত গরুর কলিজা ব্যবহৃত হয়। অনেক সময় মাংস ছোট করে টুকরো করে দোপেঁয়াজা রান্না করা হয়। ঈদের সময় বিশেষ করে ঈদ উল আযহায় মুসলিম পরিবারে দোপেঁয়াজা তৈরির রীতি আছে। ছোট মাছের দোঁপেয়াজাও তৈরি করা হয়ে থাকে।
ভারতীয় দোপেঁয়াজা
অন্যান্য হায়দরাবাদী খাবারের মতো দোপেঁয়াজা তৈরিতেও একটি টক উপাদান যোগ করা হয়। অধিকাংশ সময় কাঁচা আম ব্যবহার করা হয়। লেবুর রসও ব্যবহার করা হয়।
মুক্তিযুদ্ধ পদক
মুক্তিযুদ্ধ পদক বা মুক্তিযুদ্ধ পুরস্কার বাংলাদেশ সরকার কর্তৃক প্রদত্ত বেসামরিক সম্মাননা পদক। ১৯৭১ সালের বাংলাদেশের স্বাধীনতা যুদ্ধের স্মৃতি সংরক্ষণ ও চেতনা বিকাশে ২০২১ সালের ৯ আগস্ট প্রবর্তন করা হয়। প্রতি বছর বাংলাদেশের বিজয় দিবস আগের দিন ১৫ ডিসেম্বর এই পদক প্রদান করা হবে। এই পদক জাতীয় জীবনে রাষ্ট্র কর্তৃক নির্ধারিত মুক্তিযুদ্ধের স্মৃতি সংরক্ষণ এবং চেতনা বিকাশে ব্যক্তি ও সংগঠন/সংস্থার গুরুত্বপূর্ণ অবদান ও গৌরবোজ্জ্বল ভূমিকার জন্য রাষ্ট্রীয় পর্যায়ে সম্মানিত ও উৎসাহিত করতে বাংলাদেশের নাগরিক এমন ব্যক্তি বা গোষ্ঠিকে প্রদান করা হবে। এছাড়াও ব্যক্তির পাশাপাশি জাতীয় জীবনের নির্দিষ্ট ক্ষেত্রে অনন্য উল্লেখযোগ্য অবদানের জন্য প্রতিষ্ঠানসমূহকেও এই পুরস্কার প্রদান করা হবে।
৭টি বিভাগে এ পদক প্রদান করা হবে। প্রত্যেক পদকপ্রাপ্তদের একটি ১৮ ক্যারেট স্বর্ণ নির্মিত ২৫ গ্রাম ওজন বিশিষ্ট পদক, একটি সম্মাননাসূচক পদকের রেপ্লিকা এবং  দুই লাখ টাকা দেয়া হবে।
বাছাই পদ্ধতি
বাংলাদেশের মুক্তিযুদ্ধ বিষয়ক মন্ত্রণালয় পদক প্রদানের লক্ষ্যে  মনোনয়ন আহ্বান করে। পদক প্রদানের জন্য ব্যক্তির সামগ্রিক জীবনের কৃতিত্ব ও অবদানকে গুরুত্ব প্রদান করা হয়। ব্যক্তি পর্যায়ে মনোনিত ব্যক্তি বাংলাদেশের নাগরিক ও মুক্তিযুদ্ধে উল্লেখযোগ্য অবদান রাখা বিদেশি নাগরিকও এ পদকে মনোনিত হতে পারেন।
বেসরকারি সংস্থা বা প্রতিষ্ঠানের ক্ষেত্রে সরকার স্বীকৃত কোন প্রতিষ্ঠান অথবা যুদ্ধকালীন বা যুদ্ধ পরবর্তী সর্বজনবিদিত, মুক্তিযুদ্ধের চেতনা বাস্তবায়নে অগ্রণী ভূমিকা পালনে অনন্য হতে হবে।
সরকারি দপ্তর, সংস্থা বা প্রতিষ্ঠানের ক্ষেত্রে মুক্তিযুদ্ধের চেতনা বিকাশে সরাসরি অবদান রাখা মন্ত্রণালয়/বিভাগ, মন্ত্রণালয় বিভাগের অধীন দপ্তর, সংস্থা বা প্রতিষ্ঠান বিবেচিত হবে।
অযোগ্যতা
ক) রাষ্ট্রবিরোধী কার্যকলাপে/ফৌজদারি আইনে শাস্তিপ্রাপ্ত
খ) ফৌজদারি অপরাধে দণ্ডিত বা দেউলিয়া কোন ব্যক্তি বা প্রতিষ্ঠান
খ) মুক্তিযুদ্ধের চেতনাবিরোধী কোন ব্যক্তি বা প্রতিষ্ঠান
গ) একবার পদকপ্রাপ্ত ব্যক্তি বা প্রতিষ্ঠান পরবর্তী ১০ (দশ) বছরে একই বিষয়ে পুনরায় মনোনিত হবে না।
পদকের ক্ষেত্র
মুক্তিযুদ্ধ পদক প্রদানের ক্ষেত্রে বাংলাদেশ সরকার কর্তৃক নির্ধারিত কিছু বিষয়ের প্রতি নজর দেয়া হয়:
২. সরাসরি মুক্তিযুদ্ধে অংশগ্রহণ ও বীরত্বপূর্ণ ভূমিকা পালন
৩. স্বাধীনতা পরবর্তীকালে মুক্তিযুদ্ধের চেতনা বাস্তবায়ন
৪. মুক্তিযুদ্ধ/স্বাধীনতা বিষয়ক সাহিত্য রচনা
৫. মুক্তিযুদ্ধ ভিত্তিক চলচ্চিত্র/তথ্যচিত্র/নাটক নির্মাণ/সাংস্কৃতিক কর্মকাণ্ড
৬. মুক্তিযুদ্ধ ও স্বাধীনতা বিষয়ক গবেষণা
৭. মুক্তিযুদ্ধের স্মৃতি সংরক্ষণ
এর বাইরেও সরকার কর্তৃক নির্ধারিত যে কোন ক্ষেত্র থাকতে পারে।
ত্রিভুবন দত্ত
ত্রিভুবন দত্ত বহুজন সমাজ পার্টির একজন ভারতীয় রাজনীতিবিদ। তিনি আকবরপুর আসন থেকে ত্রয়োদশ লোকসভার সদস্য ছিলেন। ১৯৯৯ ভারতীয় সাধারণ নির্বাচনে, আসনটি মায়াবতী জিতেছিলেন, তবে তিনি উত্তরপ্রদেশের মুখ্যমন্ত্রী পদ গ্রহণের জন্য ২০০২ সালে পদত্যাগ করেছিলেন। পরবর্তী পুনর্নির্বাচনে ত্রিভুবন দত্তই জিতেছিলেন।
দত্ত ১৩তম লোকসভার প্রতিরক্ষা উপকমিটিতেও দায়িত্ব পালন করেছিলেন।
চণ্ডিপুর ইউনিয়ন, রামগঞ্জ
চণ্ডিপুর বাংলাদেশের লক্ষ্মীপুর জেলার অন্তর্গত রামগঞ্জ উপজেলার একটি ইউনিয়ন।
অবস্থান ও সীমানা
রামগঞ্জ উপজেলার পশ্চিমাংশে চণ্ডিপুর ইউনিয়নের অবস্থান। এ ইউনিয়নের উত্তরে ইছাপুর ইউনিয়ন, পূর্বে রামগঞ্জ পৌরসভা, দক্ষিণ-পূর্বে লামচর ইউনিয়ন, দক্ষিণ-পশ্চিমে রায়পুর উপজেলার কেরোয়া ইউনিয়ন এবং পশ্চিমে চাঁদপুর জেলার ফরিদগঞ্জ উপজেলার রূপসা দক্ষিণ ইউনিয়ন অবস্থিত।
প্রশাসনিক কাঠামো
চণ্ডিপুর ইউনিয়ন রামগঞ্জ উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম রামগঞ্জ থানার আওতাধীন। এটি জাতীয় সংসদের ২৭৪নং নির্বাচনী এলাকা লক্ষ্মীপুর-১ এর অংশ।
চণ্ডিপুর ইউনিয়ন
চণ্ডিপুর ইউনিয়ন নামে বাংলাদেশে মোট ৫টি ইউনিয়ন রয়েছে। যথা:
নগরনবী রেলওয়ে স্টেশন
নগরনবী রেলওয়ে স্টেশন (কোড:এনজিএফ) হল ঝাড়খণ্ড - পশ্চিমবঙ্গ সীমান্তে অবস্থিত একটি ছোট স্টেশন। এটি ঝাড়খণ্ডের শেষ রেলওয়ে স্টেশন যা পূর্ব রেলওয়ে জোনের অধীনে সাহেবগঞ্জ লুপ লাইনে পড়েছে।
রাসায়নিক শিল্প
রাসায়নিক শিল্প হচ্ছে কারখানাজাত রাসায়নিক পদার্থ উৎপাদনের কোম্পানি। বিশ্বের অর্থনীতির কেন্দ্রে থাকা এই শিল্পে বিভিন্ন ধরনের কাঁচামালকে (তেল, প্রাকৃতিক গ্যাস, বায়ু, জল, ধাতু এবং খনিজ) মত ৭০,০০০ এরও বেশি ভিন্নধর্মী পণ্যে রূপান্তরিত করা হয়।
প্লাস্টিক একটা বহুল ব্যবহারিত পণ্য, বিভিন্ন রাসায়নিক কোম্পানিগুলো অন্যান্য রাসায়নিক পদার্থ উৎপাদনের পাশাপাশি প্লাস্টিকও উৎপাদন করে।
ইতিহাস
যদিও রাসায়নিক পদার্থের ব্যবহার মানব ইতিহাসের অনেক আগে থেকেই শুরু হয়েছে। কিন্তু বৃহৎ পরিসরে রাসনিক দ্রব্যাদি উৎপাদন মূলত শিল্প বিপ্লবের পর থেকে শুরু হয়েছে।
শিল্প বিপ্লব
শিল্প রাসায়নিক প্রক্রিয়ার মাধ্যমে বৃহৎ পরিসরে উৎপাদন করা প্রথম রাসায়নিক পদার্থ ছিল সালফিউরিক এসিড। ১৭৩৬ সালে, ফার্মাসিস্ট জোসে ওয়ার্ড সল্টপিটার থেকে এটি উৎপাদনে সক্ষম হয়। এটি বড় পরিসরে সালফিউরিক এসিডের প্রথম ব্যবহারিক উৎপাদন ছিল। ১৭৪৯ সালে জন রয়বাক ও স্যামুয়েল গারবেট প্রথমবারের মতো স্কটল্যান্ডের প্র্রস্টনপ্যানের একটি বড় মাপের কারখানা স্থাপনের কাজ শুরু করেন, যেখানে সালফিউরিক এসিড উৎপাদনের জন্য সিসকনির্মিত ঘনীভবন চেম্বার ব্যবহার করা হয়।
১৮ শতকের শুরুর দিকে কাপড় পরিষ্কারের জন্য স্টাইল ইউরিন বা সৌউর মিল্ক সাথে সূর্যের আলো ব্যবহার হত। যা উৎপাদনের একটি মারাত্মক বিপর্যয় সৃষ্টি করত। শতাব্দীর মাঝামাঝি সময় থেকে সালফিউরিক এসিড, লাইম ইত্যাদি অধিক কার্যকরি উপাদান হিসেবে ব্যবহার হওয়া শুরু হয়। কিন্তু চার্লস টেন্যান্টের দ্বারা ব্লিচিং পাউডারের আবিষ্কার এই শিল্পে রাতারাতি পরিবর্তন আনতে সক্ষম হয়। গ্লাস, টেক্সটাইল, সাবান, এবং কাগজ তৈরিতে প্রাচীন কাল থেকে সোডা অ্যাশ ব্যবহার করা হতো, এবং পটাশের উৎস হিসেবে ঐতিহ্যগতভাবে পশ্চিম ইউরোপে কাঠের ব্যবহার হত। অষ্টাদশ শতাব্দীতে, এই উৎসটি অলাভজনক হয়ে পড়লো কারণ এটি বনভূম ধংসের কারণ হিসেবে দাড়ালো, এবং ফরাসি একাডেমি অফ সায়েন্সস সমুদ্রের লবণ (সোডিয়াম ক্লোরাইড) থেকে ক্ষার উৎপাদনের পদ্ধতি আবিষ্কারের জন্য ২৪০০ টি গবাদিপশুর পুরস্কার প্রদান করান ঘোষণা দিল। ১৭৯১ সালে সালে লেব্লাঙ্কের প্রক্রিয়াটি নিকোলাস লেব্লাঙ্কের মাধ্যমে পেটেন্ট করা হয়েছিল, যিনি তখন সেন্ট-ডেনিসের একটি লেবালক প্ল্যান্ট নির্মাণ করেছিলেন। ফরাসি বিপ্লবের কারণে তাকে তার প্রাপ্ত পুরস্কার দিতে অস্বীকার করা হয়। যাইহোক,লেব্লাঙ্কের প্রক্রিয়াটি ব্রিটেনে ছিল এখন এটি আসলেই বন্ধ হয়ে গেছে। ১৮১৬ সালে উইলিয়াম লশ ব্রিটেনের বেল নদীর তীরে প্রথম সোডা কাজ তৈরি করেন, কিন্তু ১৮২৪ সাল পর্যন্ত লবণ উৎপাদনে বড় ট্যারিফের কারণে এটি একটি ক্ষুদ্র ক্ষুদ্র অংশে পরিণত হয়। যখন এই ট্যারিফ বাতিল করা হয়, ব্রিটিশ সোডা শিল্প দ্রুত প্রসারিত করতে সক্ষম ছিল। ১৮৬১ সালে বেলজিয়ান শিল্প রসায়নবিদ আর্নেস্ত সলভে, সলভে প্রক্রিয়াটি আবিষ্কার করে। ১৮৬৪ সালে, সলভে এবং তার ভাই আলফ্রেড বেলজিয়ান শহর একটি প্লান্ট নির্মান করে এবং ১৮৭৪ সালে ফ্রান্সের ন্যান্সিতে বড় আকারের প্লান্ট স্থাপন করে। এই প্রক্রিয়াটি লেব্লাঙ্কের থেকেও লাভজনক হয়।
সম্প্রসারণ এবং পূর্ণতা
১৯ শতকের শেষের দিকে এসে রাসয়নিক শিল্প আরো ব্যাপকতা এবং মোটামুটি ভাবে পূর্নতা পায়।যুক্তরাষ্ট,জার্মানি,যুক্তরাজ্য,ফ্রান্স এই শিল্পে অনেকটা এগিয়ে যায়।
কৃষির জন্য কৃত্রিমভাবে উৎপাদিত সার এর জন্য স্যার জন লয়েস তাঁর পরিকল্পিত রথমস্টেড রিসার্চ সুবিধাটি চালু করেছিলেন। ১৯৪০ এর দশকে তিনি চুনের সুপারফসফেট উৎপাদনের জন্য লন্ডনের কাছাকাছি বড় আকারে কাজ শুরু করেন।১৮৪০-এর দশকে মার্কিন যুক্তরাষ্ট্রে চার্লস গুডায়ার এবং ইংল্যান্ডের টমাস হ্যানকক  রাবারের ভাল্কানাইজেশন প্রক্রিয়াগুলি তৈরি করে। লন্ডনে উইলিয়াম হেনরি পেককিনের প্রথম সিন্থেটিক রং আবিষ্কার করেন। তিনি আংশিকভাবে একটি অশোধিত মিশ্রণ এনিলিনে রূপান্তরিত করেন, যা যখন অ্যালকোহল থেকে উৎপন্ন করা হয় তখন তীব্র রক্তবর্ণ রঙের একটি পদার্থ উৎপন্ন করে। তিনিই প্রথম সিন্থেটিক পারফিউম তৈরি করেন। যাইহোক,জার্মান শিল্প সিন্থেটিক রংয়ের উপর কর্তৃত্ব করতে শুরু করেছিল। তিনটি প্রধান সংস্থাগুলি বি এ এস এফ, বায়ার এবং হৈচস্ট কয়েক শত আলাদা আলাদা রং তৈরি করে এবং ১৯১৩ সালে জার্মান শিল্প বিশ্বের প্রায় ৯০ শতাংশ ডাইস্টফ এর সরবরাহ করে এবং বিদেশে তাদের উৎপাদিত ৮০ শতাংশ বিক্রি করে। মার্কিন যুক্তরাষ্ট্রে, হার্বার্ট হেনরি ডো ব্রাইন থেকে রাসায়নিক পদার্থ উৎপাদনের জন্য ইলেকট্রকেমিস্ট্রি ব্যবহার করে বাণিজ্যিক সাফল্য পায় যা দেশের রাসায়নিক শিল্পকে উন্নীত করতে সাহায্য করেছিল।
কানাডায় জেমস ইয়ং এবং স্কটল্যান্ডের আব্রাহাম পিনো গেসনারের পেট্রোকেমিক্যাল শিল্পটি সামনের দিকে এগিয়ে নিয়ে যায়।১৮৫৬ সালে ইংরেজি ধাতুবিদ আলেকজান্ডার পার্কেস সর্বপ্রথম প্লাস্টিক আবিষ্কার করে। তিনি পারসেসিন পেটেন্ট করেন, একটি সলিউল্টস যা বিভিন্ন দ্রাবক থেকে তৈরি করা হয়। এটি ১৮৬২ সালে লন্ডন আন্তর্জাতিক প্রদর্শনীতে এ প্রদর্শিত করা হয়,। ১৮৮৫ সালে উইলিয়াম লিভার এবং তার ভাই জেমস ল্যাঙ্কাশায়ারের উদ্ভিজ্জ তেল থেকে সাবান উৎপাদন শুরু হয়েছিল, যা ল্যাঙ্কাশায়ারের একটি আধুনিক রাসায়নিক প্রক্রিয়ার উপর ভিত্তি করে তৈরি হয়েছিল যা উইলিয়াম হু ওয়াটসন আবিষ্কার করেছিলেন গ্লিসারিন ও উদ্ভিজ্জ তেল ব্যবহার করে।
বর্তমানে রাসায়নিক উৎপাদন একটি উচ্চ-প্রযুক্তিসম্পন্ন শিল্প হিসেবে ধরা হয়, যেখানে প্রতিযোগিতা শ্রম খরচের তুলনায় গবেষণা ও উন্নয়নে বিনিয়োগের উপর বেশি জোর দেওয়া হয়।
উৎপাদিত পন্য
"পলিমার এবং প্লাস্টিক, বিশেষ করে পলিথিন, পলিফ্রোপলিইন, পলিভিনাইল ক্লোরাইড, পলিথিন টিরেফথালেট, পলিস্টাইরিন এবং পলি কারবোটাইটি সারা বিশ্বের শিল্পের উৎপাদনের প্রায় ৮০%।" এই উপকরণ প্রায়ই fluoropolymer পাইপ এ রুপান্তরিত করে ক্ষয়কারী উপকরন পরিবহনের জন্য পরিবহন শিল্পে ব্যবহৃত হয় কারণ। বিভিন্ন উপাদানের বিভিন্ন রাসায়নিক পদার্থেব্যবহার করা হয়, তবে এটি কৃষি উৎপাদন, নির্মাণ এবং পরিষেবা শিল্প সহ অন্যন্য ক্ষেত্রেও ব্যবহার করা হয।প্রধান শিল্প গ্রাহকদের মধ্যে রয়েছে রাবার এবং প্লাস্টিক পণ্য, বস্ত্র, পোশাক, পেট্রোলিয়াম পরিশোধন, সজ্জা এবং কাগজ, এবং প্রাথমিক ধাতু।
রাসায়নিক পদার্থের ব্যবসায় কয়েকটি প্রধান শ্রেণিতে ভাগ করা যায়, যার মধ্যে রয়েছে মৌলিক রাসায়নিক (প্রায় ৩৫ থেকে ৩৭ শতাংশ ডলারের আউটপুট), জীব বিজ্ঞান (৩০ শতাংশ), বিশেষ রাসায়নিক (২০ থেকে ২৫ শতাংশ) এবং ভোক্তা পণ্য (প্রায় ১০ শতাংশ).
বর্তমানে সারা বিশ্বে বিভিন্ন ধরনের রাসায়নিক শিল্প রয়েছে, তার মধ্যে উল্লেখযোগ্য হলঃ
পলিমার এবং বিশেষ রাসায়নিক এর জন্য ব্যবহারিত মৌলিক রাসায়নিক পদার্থ
পলিমার যার ভিতরে প্লাস্টিক এবং মনুষ্যসৃষ্ট ফাইবারগুলির অন্তর্ভুক্ত,এগুলো থেকে বড় আকারে রাজস্ব(প্রায়  ৩৩ শতাংশ) আয় হয়।প্লাস্টিক এর প্রধান বাজার হচ্ছে প্যাকেজিং,বাড়ি নির্মাণ, পাত্র, যন্ত্রপাতি, পাইপ, পরিবহন, খেলনা, এবং গেম।
পলিমারের জন্য প্রধান কাঁচামাল বাল্ক পেট্রোকেমিক্যালস।
বাল্ক পেট্রোকেমিক্যালস এবং অন্তর্বর্তীকালীন রাসায়নিক পদার্থ প্রধানত তরলকৃত পেট্রোলিয়াম গ্যাস (এলপিজি), প্রাকৃতিক গ্যাস, এবং অশোধিত তেল থেকে তৈরি করা হয়। তাদের বিক্রয়ের পরিমাণ সামগ্রিক মৌলিক রাসায়নিকের ৩০ শতাংশের কাছাকাছি। সাধারণত এইগুলো বড় পরিমাণে ইথিলিন, প্রোপাইলিন, বেঞ্জিন, টলিউইন, জাইলেনস, মেথানল, ভ্যানিল ক্লোরাইড মোনোমার (ভিসিএম), স্টাইরিন, বুটাদিনে এবং ইথিলিন অক্সাইড এ অন্তর্ভুক্ত রয়েছে। অন্যান্য ডেরিভেটিভস যেমন সিন্থেটিক রাবার, সার্ফেক্টেন্ট, রঙ, টারপাইনাইন, রজন, কার্বন ব্ল্যাক, বিস্ফোরক এবং রাবারের পণ্য মৌলিক রাসায়নিকের বাইরের বিক্রয়ে ২০ শতাংশ অবদান রাখে। রাসায়নিক এর প্রাচীনতম উপাদান অজৈব রাসায়নিক পদার্থর রাজস্ব উৎপাদনের প্রায় 1২ শতাংশ ভূমিকা রাখে। লবণ, ক্লোরিন, কাস্টিক সোডা, সোডা এশ, অ্যাসিড (যেমন নাইট্রিক অ্যাসিড, ফসফরিক এসিড, এবং সালফিউরিক অ্যাসিড), টাইটানিয়াম ডাইঅক্সাইড এবং হাইড্রোজেন পারক্সাইড অজৈব রাসায়নিক এর প্রধান উৎপাদ।
সার এর ভিতরে তুলনামূলক কম অবদান রাখে (প্রায় 6 শতাংশ)। ফসফেট, এমোনিয়া এবং পটাস দিয়ে মূলত সার তৈরি হয়ে থাকে।
কোম্পানি
বর্তমানে বৃহত পরিসরে রাসায়নিক দ্রব্য উৎপাদনে বিশ্বব্যাপি অনেক কোম্পানি রয়েছে.২০১৫ সালের রাসায়নিক উৎপাদ বিক্রির উপর নির্ভর করে শীর্ষ ২৫ টি কোম্পানির নাম নিচে দেওয়া হলো।
প্রযুক্তি
রাসায়নিক প্রকৌশলীর দৃষ্টিকোণ থেকে, রাসায়নিক শিল্প রাসায়নিক প্রক্রিয়াকরণ করে থাকে যেমন রাসায়নিক বিক্রিয়া এবং পরিশোধন প্রক্রিয়ার মাধ্যমে কঠিন, তরল ও গ্যাসীয় পদার্থ তৈরি করা। এই পণ্য বেশিরভাগ অন্যান্য আইটেম তৈরির জন্য ব্যবহৃত হয়, যদিও অল্প পরিমাণ ভোক্তাদের সরাসরি যায়।ভোক্তাদের দ্বারা ব্যবহৃত কিছু উদাহরণ হচ্ছে সলভেন্টস, কীটনাশক,রঙ, ওয়াশিং সোডা, এবং পোর্টল্যান্ড সিমেন্ট। এই সব শিল্প; অজৈব এবং জৈব-শিল্প রাসায়নিক পদার্থ, সিরামিক পণ্য, পেট্রোকেমিক্যালস, কৃষি রাসায়নিক পদার্থ, পলিমার এবং রাবার, ওলোকেমিক্যালস (তেল, ফ্যাট, এবং মোম), বিস্ফোরক তৈরি করে থাকে। এই পণ্যগুলির উদাহরণ নিম্নে সারণিতে দেখানো হয়েছে।
যদিও ফার্মাসিটিকাল শিল্পটি প্রায়ই একটি রাসায়নিক শিল্প হিসেবে বিবেচনা করা হয়, তবে এর বিভিন্ন বৈশিষ্ট্য রয়েছে যা এটিকে  পৃথক শ্রেনীতে বিভক্ত করে।এর সাথে ঘনিষ্ঠভাবে সম্পর্কিত অন্যান্য শিল্পের মধ্যে রয়েছে পেট্রোলিয়াম, কাচ, রঙ, কালি, সিলান, আঠালো পদার্থ, খাদ্য প্রক্রিয়াজাতকরন।
বিভিন্ন রাসায়নিক কাজে ব্যাবহ্রৃত পাত্রের মধ্যে রাসায়নিক বিক্রিয়া ঘটিয়ে রাসায়নিক প্রক্রিয়া দার করানো হয়। এই পাত্র গুলো অবশ্যই ক্ষয়রোধী হয়,এবং এই প্রক্রিয়াতে বিক্রিয়াক প্রভাবক ব্যবহার করা হয়। এই প্রতিক্রিয়াগুলির উৎপন্ন পণ্যগুলি ফ্রাকসনাল ডিস্টিলেশন, থিতান প্রক্রিয়া, ক্রিস্টালাইজেশন, পরিশোষণ ইত্যাদি উপায়ে আলাদা করা হয়।
উৎপন্ন পণ্য গুলো ল্যাবরেটরিতে গুগগত মান পরীক্ষা করা হয়।এর পরে প্যাকেটজাত করে বাজারে ছাড়া হয়।
বিশ্ব রাসায়নিক উৎপাদন
রাসায়নিক উৎপাদন স্কেল ভলিউম (পেট্রোকেমিক্যালস এবং পণ্য রাসায়নিক) বৃহত্তম থেকে বিশেষ রাসায়নিক, এবং ক্ষুদ্রতম, সূক্ষ্ম রাসায়নিক এ সংগঠিত করা যায়। পেট্রোকেমিক্যাল এবং পণ্য রাসায়নিক উৎপাদন ইউনিট সম্পূর্ণ একক ক্রমাগত প্রসেসিং প্লান্টে উৎপন্ন হয়। সমস্ত পেট্রোকেমিক্যাল বা পণ্য রাসায়নিক পদার্থগুলি একই স্থানে তৈরি হয় না, তবে সংশ্লিষ্ট সামগ্রীগুলির প্রায়ই শিল্পোন্নতীয়তা এবং মানউন্নয়ন, শক্তি এবং ইউটিলিটি দক্ষতা বৃদ্ধি এবং অন্যান্য অর্থনীতিক স্কেলের  বিভিন্ন বিষয়বলীর মধ্য দিয়ে যেতে হয়।
এই রাসায়নিক পদার্থগুলি দুনিয়াজুড়ে কয়েকটি জায়গায় বড় পরিসরে তৈরি করা হয়।জায়গাগুলোর মধ্যে রয়েছে,মার্কিন যুক্তরাষ্ট্রের উপসাগরীয় উপকূল বরাবর টেক্সাস এবং লুইসিয়ানা,ইংল্যান্ডের উত্তরপূর্বের Teesside এবং নেদারল্যান্ডের রটারডামে।বৃহৎ পরিসরের প্লান্টের জন্য নিজস্ব ইউটিলিটি এবং বৃহৎ আকারের পরিকাঠামো যেমন বিদ্যুৎ কেন্দ্র, পোর্ট সুবিধা, সড়ক ও রেল সুবিধা থাকার দরকার হয়।
বিশেষ রাসায়নিক এবং সূক্ষ্ম রাসায়নিক উৎপাদন বেশিরভাগই ব্যাচ প্রসেসে তৈরি করা হয়।
মহাদেশ এবং দেশ
মার্কিন যুক্তরাষ্ট্রে ১৭০ টি প্রধান রাসায়নিক সংস্থা রয়েছে।তারা যুক্তরাষ্ট্রের বাইরে ২,৮০০ টির বেশি সুবিধা প্রদান করে এবং ১,৭০০ বিদেশী সহায়ক বা অনুমোদিত অপারেটরদের সাথে আন্তর্জাতিকভাবে কাজ করে। মার্কিন যুক্তরাষ্ট্রের রাসায়নিক উৎপাদন বছরে ৭৫০ বিলিয়ন ডলার। ইউএস শিল্পের বড় বাণিজ্য রেকর্ড পরিমাণ লাভ করে এবং একা মার্কিন যুক্তরাষ্ট্রে এক মিলিয়নেরও বেশি লোক নিয়োগ হয়। দূষণের পরিমাণ কমাতে এই শিল্পে ৫ বিলিয়ন মার্কিন ডলার ব্যয় হয়।
ইউরোপে রাসায়নিক, প্লাস্টিক এবং রাবারের ক্ষেত্রগুলি সর্ববৃহৎ শিল্প হিসেবে বিবেচিত হয়।একসাথে তারা ৬০,০০০ মত কোম্পানি থেকে ৩.২ মিলিয়ন কর্মসংস্থান সৃষ্টি করে।২০০০ সাল থেকে কেবলমাত্র রাসায়নিক সেক্টরই ইইউ'র পুরো উৎপাদন বাণিজ্যের উদ্বৃত্তের ২/৩ ভাগের প্রতিনিধিত্ব করে।
১৯৯১ এবং ২০১১ সালের মধ্যে ২০ বছর ধরে ইউরোপীয় রাসায়নিক শিল্পের বিক্রি ২৯৫ বিলিয়ন ইউরো থেকে ৫৩৯ বিলিয়ন ইউরো তে বৃদ্ধি পেয়েছে। এই সত্ত্বেও বিশ্বের রাসায়নিক বাজারের ইউরোপীয় শিল্পের অংশ ৩৬% থেকে ২০% এ নেমে এসেছে। এর কারণ হচ্ছে, ভারত ও চীনের মত উদীয়মান কিছু দেশ এই শিল্পের বাজারে দখল করছে। এর  ৯৫% ই শুধুমাত্র চীনই থেকে আসছে। ২০১২ সালে ইউরোপীয় রাসায়নিক শিল্প পরিষদ (সিইএফআইসি) -এর তথ্য দেখায় যে ইইউর রাসায়নিক বিক্রির ৭১% ইউরোপের পাঁচটি দেশ থেকে আসছে।দেশগুলো হচ্ছে জার্মানি, ফ্রান্স, যুক্তরাজ্য, ইতালি এবং নেদারল্যান্ডস।
রাসায়নিক শিল্পটি পঞ্চাশ বছরের বেশি সময় ধরে দ্রুত বৃদ্ধি পেয়েছে।দ্রুততম ক্রমবর্ধমান এলাকায় প্লাস্টিক, ফাইবার এবং ইলাস্টমার হিসাবে ব্যবহৃত সিন্থেটিক জৈব পলিমার উৎপাদন বেশি হয়ে থাকে। ঐতিহাসিকভাবে এবং বর্তমানে রাসায়নিক শিল্প বিশ্বের তিনটি অঞ্চলে ভাগ করা যায়,যথাঃ পশ্চিম ইউরোপ, উত্তর আমেরিকা এবং জাপান (ত্রিদেশীয়)। আমেরিকা এবং জাপান দ্বারা অনুসরণ করে ইউরোপীয় সম্প্রদায় বৃহত্তম উৎপাদন এলাকায় পরিনত হয়েছে।
রাসায়নিক শিল্প থেকে উৎপাদিত উৎপাদের উপর নির্ভর করে বিভিন্ন দেশকে,বিভিন্ন রকম র‍্যাংকে সাজানো যায়।অনেক দেশ থেকে বিলিয়ন ডলার ইনকাম করা হয় এই শিল্প থেকে।উদাহরণ হিসেবে বলা যায়,মার্কিন যুক্তরাষ্ট্র শুধুমাত্র ৬৮৯ বিলিয়ন উৎপাদন করে যা ২০০৮ সালে মোট বিশ্বের রাসায়নিক আউটপুটের ১৮.৬ শতাংশ।
যুগল (তারামণ্ডল)
যুগল মন্ডল একটি প্রখ্যাত তারামন্ডলী যা ১ম শতাব্দীর জ্যোতির্বিজ্ঞানী টলেমীর তালিকাকৃত ৪৮টি নক্ষত্রমন্ডল এবং আধুনিক ৮৮টি নক্ষত্রমন্ডল, দুইয়েরই অন্তর্গত। এর ল্যাটিন নাম এসেছে বড় কুকুর থেকে এবং এটিকে সাধারণভাবে কালপুরুষকে অনুসরণরত দুটি কুকুরের একটি বলা যায়। আকাশের সবচেয়ে উজ্জ্বল নক্ষত্র লুদ্ধক যুগল মন্ডলের অন্তর্ভুক্ত।
উত্তর গোলার্ধ
উত্তর গোলার্ধ হল নিরক্ষরেখার উত্তর দিকে অবস্থিত পৃথিবীর অর্ধাংশ। পৃথিবীর অক্ষীয় ঢালের কারণে উত্তর গোলার্ধে শীতকাল সূর্যের দক্ষিণায়ন (সাধারণত ২১ ডিসেম্বর) হতে মার্চের মহাবিষুব (সাধারণত ২০ মার্চ) পর্যন্ত স্থায়ী হয়। আর গ্রীষ্মকাল সূর্যের উত্তরায়ণ (সাধারণত ২১ জুন) হতে জলবিষুব (সাধারণত ২৩ সেপ্টেম্বর) পর্যন্ত স্থায়ী হয়।
জি এম বি আকাশ
জি এম বি আকাশ একজন বাংলাদেশী আলোকচিত্রী।[2] তিনি ১৯৭৭ সালে বাংলাদেশে জন্মগ্রহণ করেন। তিনি ময়মনসিংহ জিলা স্কুল থেকে এস এস সি পরীক্ষাইয় পাস করেন। বর্তমানে তিনি ইংল্যান্ডের পানস পিকচার্স এর আলোকচিত্রী হিসাবে কর্মরত রয়েছেন। ১৯৯৬ সাল থেকে তিনি আলোকচিত্রী হিসাবে কাজ করছেন। তার কাজসমূহ দ্য গার্ডিয়ান, ন্যাশনাল জিওগ্রাফিক, ভোগ, ইকোনোমিস্ট, বিবিসি ইত্যাদি স্থানে প্রকাশিত হয়েছে। তিনি ওয়ার্ল্ড প্রেস ফটো পুরস্কার লাভ করেন। ১৯৯৭ সালে তিনি তার প্রথম আন্তর্জাতিক পুরস্কার লাভ করেন জাপান থেকে। ।
চট্টগ্রাম বিভাগের ক্রিকেটারদের তালিকা
প্রথম জাতীয় ক্রিকেট লিগ (এনসিএল) প্রতিযোগিতার জন্য ১৯৯৯-২০০০ মৌসুমের আগে দল গঠন হওয়ার পর থেকে প্রথম বিভাগে চট্টগ্রাম বিভাগের হয়ে প্রথম বিভাগে, তালিকার এ বা টি - টোয়েন্টি ম্যাচ খেলে থাকা ক্রিকেটারদের বর্ণানুক্রমিক ক্রমে সম্পূর্ণ তালিকা উপস্থাপন করছে। অন্যান্য ক্লাব তালিকার সাথে তাল মিলিয়ে, খেলোয়াড়ের নাম এবং তারপরে তার চট্টগ্রামের খেলোয়াড় হিসাবে সক্রিয় বছর, ২০১৫-১৬। মরসুমের শেষের খেলোয়াড়ের বর্তমান খেলোয়াড়। মনে রাখবেন যে এই তালিকায় এমন খেলোয়াড়দের বাদ দেওয়া হয়েছে যারা কেবল ১৯৯৯-২০০০ সালে দলের হয়ে উপস্থিত হয়েছিল। কারণ এনসিএল তার উদ্বোধনী মরসুমে প্রথম শ্রেণির প্রতিযোগিতা ছিল না। কিছু খেলোয়াড় (উদাহরণস্বরূপ, জিয়াউর রশিদ ) সেই মৌসুমে চট্টগ্রামের হয়ে খেলেছিলেন এবং পরবর্তী মৌসুমে অন্যান্য দলের হয়ে প্রথম-শ্রেণীর ক্রিকেটে খেলেছিলেন।
ডরনিয়ার ডিও ২২৮
ডরনিয়ার ডিও ২২৮ হচ্ছে দুইটি টার্বোপ্রপ ইঞ্জিনযুক্ত স্টল বিমান যা ডরনিয়ার জিএমবিএইচ (পরবর্তীতে ডিএএসএ ডরনিয়ার, ফেয়ারচাইল্ড ডরনিয়ার) কর্তৃক নকশাকৃত এবং ১৯৮১ থেকে ১৯৯৮ সাল পর্যন্ত নির্মিত হয়। জার্মানির ওবারফাফনহফন এ এরকম ২৪৫টি বিমান তৈরি হয়। ১৯৮৩ সালে ভারতের হিন্দুস্থান অ্যারোনটিক্স লিমিটেড (হাল) এই বিমান নির্মানের লাইসেন্স কিনে নেয় এবং কানপুরে আরও ১২৫টি বিমান তৈরি করে।
ব্যবহারকারী
জুলাই ২০১৮ নাগাদ, এই বিমান ৪০ লক্ষ ঘণ্টার বেশি উড্ডয়ন সম্পন্ন করেছে।
প্রকল্পের অংশীজন
প্রকল্পের অংশীজন বলতে "এমন কোনও ব্যক্তি, দল বা সংগঠনকে বোঝায় যারা একটি প্রকল্পের কোনও সিদ্ধান্ত, কর্মকাণ্ড বা ফলাফলকে প্রভাবিত করতে পারে, বা সেটি দ্বারা প্রভাবিত হতে পারে, বা সেটি দ্বারা প্রভাবিত হতে পারে বলে নিজেকে মনে করতে পারে।" আইএসও ২১৫০০ মানটিতেও অনুরূপ একটি সংজ্ঞা ব্যবহার করা হয়েছে। অন্য ভাষায় প্রকল্পের অংশীজন হল সেইসব ব্যক্তি বা সত্তা যাদের প্রদত্ত কোনও প্রকল্পের সাথে স্বার্থ জড়িত আছে। এইসব অংশীজন এমন কোনও সংগঠনের ভিতরে বা বাইরে অবস্থান করতে পারে, যে সংগঠনটি :
নিচে প্রকল্পের অংশীজনের কিছু উদাহরণ দেওয়া হল:
কিছু বিশেষজ্ঞ (যেমন লিন্ডা বোর্ন) অংশীজনদের একটি উপদলের উপরে দৃষ্টি নিবদ্ধ না করে সব অংশীজনকে অগ্রাধিকার প্রদানের পক্ষে মত দেন এবং কোনও নির্দিষ্ট মুহূর্তে সবচেয়ে গুরুত্বপূর্ণ বিষয়বস্তুর উপর দৃষ্টি নিবদ্ধ করার পরামর্শ দেন। এক্ষেত্রে প্রতিটি অংশীজনের সাথে সংশ্লিষ্ট ক্ষমতা, নৈকট্য ও জরুরি অবস্থা নিরূপণ গুরুত্বপূর্ণ। লিন্ডা তার পদ্ধতিকে "অংশীজন চক্র" নামে অভিহিত করেছেন।
সিদ্ধান্ত গ্রহণকারীদের উপরে জোর দেবার এই যুক্তিটি প্রকল্প অংশীজন ব্যবস্থাপনার একটি অংশ এবং কোনও সংগঠনে পরিবর্তন আনার জন্য একটি গুরুত্বপূর্ণ চাবিকাঠি। জন কটার পরিবর্তন ব্যবস্থাপনার আবশ্যকীয় উপাদান হিসেবে অংশীজন বিশ্লেষণ ও অংশীজন ব্যবস্থাপনাকে বর্ণনা করেছেন।
উৎসপঞ্জি
Stakeholder
চৌধুরী বাড়ি
চৌধুরী বাড়ি বাংলাদেশের চাঁদপুর জেলার চাঁদপুর সদর উপজেলায় অবস্থিত একটি জমিদার বাড়ি। যা মূলত হরিপুর জমিদার বাড়ি। কিন্তু স্থানীয়দের কাছে চৌধুরী বাড়ি নামেই পরিচিত।
ইতিহাস
এই বাড়িটি জমিদার বাড়ি হলেও এটি সকলের কাছে চৌধুরী বাড়ি হিসেবেই বেশ পরিচিত। এই জমিদার বাড়িটি ব্রিটিশ শাসনামলে প্রতিষ্ঠিত হয়েছে তবে এর সঠিক সময় জানা যায়নি। জমিদার বাড়ির প্রতিষ্ঠাতা হচ্ছেন জমিদার তনু রাজা চৌধুরী। যিনি ব্রিটিশ শাসনামলের ব্রিটিশদের এই দেশ থেকে তাড়াতে সিপাহী বিদ্রোহ আন্দলোন করেন এবং এর প্রথম সারীর নেতা ছিলেন। ব্রিটিশদের ধরপাকড়ের কারণে বর্তমান চাঁদপুর জেলার অন্তর্গত চাঁদপুর সদর উপজেলার চান্দ্রা ইউনিয়নে আত্মগোপন করেন। তারপর এখানে স্থায়ীভাবে বসবাস শুরু করেন এবং পরবর্তীতে এখানের জমিদারীত্ব লাভ করেন। তিনি মারা যাবার পর এই জমিদার বাড়ির জমিদারীত্ব বংশ পরম্পরায় চলতে থাকে। এই জমিদার বাড়ির জমিদাররা কালে কালে বহু সুনাম অর্জন করেন যা এখনো সাধারণ মানুষের কাছে বিদ্যমান। উল্লেখ্য যে এই জমিদার বংশধররা ছিলেন ইসলাম ধর্মালম্বী। এখনো এই জমিদার বাড়ির বংশধররা আছেন। যারা সরকারের বিভিন্ন উচ্চ পর্যায়ের কর্মকর্তা হিসেবে কর্মরত আছেন। জমিদারি প্রথা বিলুপ্ত হলে এই জমিদার বাড়ির জমিদারীত্ব ইতি ঘটে।
জমিদার বাড়ির বংশধর
ইতিহাস থেকে এই জমিদার বাড়ির বংশধরদের মধ্যে কয়েকজনের নাম জানা যায়। জমিদার বাড়ির প্রতিষ্ঠাতা জমিদার তনু রাজা চৌধুরীর ছিলেন এক সন্তানের জনক। যার নাম ছিল আলী আজগর চৌধুরী। যিনি ছিলেন আবার সাত সন্তানের জনক। তারা হলেন মতি রাজা চৌধুরী, উমেদ রাজা চৌধুরী, কামিজ রাজা চৌধুরী, হামিদ রাজা চৌধুরী, মোহাম্মদ রাজা চৌধুরী, প্রেম রাজা চৌধুরী ও গোলাম রাজা চৌধুরী। এছাড়াও আরো কয়েকজনের নাম পাওয়া যায়। যারা সরকারি বিভিন্ন উচ্চপদস্থের কর্মকর্তা ছিলেন। তারা হলেন মমতাজ উদ্দিন চৌধুরী, আব্দুল বাসেত চৌধুরী, আমীন মিঞা চৌধুরী, গাজিউল হক চৌধুরী, গিয়াস উদ্দিন চৌধুরী, আব্দুর রশিদ চৌধুরী, আব্দুর রাজ্জাক চৌধুরী ও রুবিনা ইসলাম চৌধুরী। এছাড়া চাঁদপুর স্থানীয় রাজনীতির সাথে জড়িত ছিলেন হাবিবুল্লাহ চৌধুরী , আলাউদ্দিন চৌধুরী সহ আরো কয়েকজন। চাঁদপুরের ঐতিহাসিক চৌধুরী ঘাট ও চৌধুরী মসজিদ তাদের নামে নামকরণ করা হয়েছে। এই জমিদার এর চতুর্থ পুরুষ , পঞ্চম পুরুষ রা এখন দেশ বিদেশের বিভিন্ন জায়গায় কর্ম কেন্দ্রিক স্থায়ী হয়েছেন ।
জমিদার বাড়ির অবকাঠামো
জমিদার বাড়িটি দ্বিতল বিশিষ্ট ৪ টি মহল এবং একতল বিশিষ্ট কিছু মহল, মোট ৭ টি আলাদা ভবন দিয়ে একটি সীমানায় অবস্থিত । সম্ভবত এটিই চাঁদপুরের সবচেয়ে বড় জমিদার বাড়ি। বাড়ির পারপাশে প্রায় ১৮ টি দিঘি রয়েছে। পুরো বাড়িজুড়ে নানা জাতের বৃক্ষরাজি। মূল বাড়িতে প্রবেশের আগেই আছে বিশাল দ’ুটি দিঘী- শান বাঁধানো ঘাটলা, স্কুল, মাদ্রাসা, এতিমখানা, সুদৃশ্য মসজিদ ও ঈদগাহ মায়দান।
বর্তমান অবস্থা
বর্তমানে জমিদার বাড়িটির পুরাতন মহলগুলোতে কেউ বসবাস না করায় পরিত্যক্ত অবস্থায় পড়ে রয়েছে । চাঁদপুর শহরের পৌরসভার কাছে "চৌধুরী কলোনি" নামে একটি এলাকা এই পরিবারের সদস্যদের থাকার জন্য আলাদা ভাবে করা হয়েছে ।
ওলগা সেলেজনিওভা
ওলগা সেলেজনোভ (জন্ম ৭ জুন ১৯৭৫) একজন কাজাখস্তানি ক্রস-কান্ট্রি স্কিয়ার। তিনি ১৯৯৮ সালের শীতকালীন অলিম্পিকে চারটি ইভেন্টে প্রতিদ্বন্দ্বিতা করেছিলেন।
নন্দুরবার লোকসভা কেন্দ্র
নন্দুরবার লোকসভা কেন্দ্রটি মহারাষ্ট্র রাজ্যের ৪৮ টি লোকসভা কেন্দ্রের একটি এবং ১৯ ফেব্রুয়ারি ১৯৫২ সালের লোকসভা কেন্দ্রটি প্রতিষ্ঠিত হয়। এই লোকসভা কেন্দ্রেটি মোট ৬ টি বিধানসভা কেন্দ্র নিয়ে গঠিত। এই নির্বাচনী কেন্দ্রের চারটি বিধানসভা নন্দুরবার জেলায় এবং দুটি ধুলা জেলায় অবস্থিত। এই লোকসভা কেন্দ্রের সদর দফতর নন্দুরবার শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল মারাঠি। মহারাষ্ট্র সবচেয়ে গুরুত্বপূর্ণ আসনগুলির মধ্যে অন্যতম হল নন্দুরবার লোকসভা আসন। এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
বিধানসভা কেন্দ্র গুলি
লোকসভা কেন্দ্রটি ৬ টি বিধানসভা কেন্দ্র নিয়ে গঠিত। এগুলি হল-
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি নন্দুরবার জেলায় অবস্থিত।
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়।এই নির্বাচনী এলাকাটি নন্দুরবার জেলায় অবস্থিত।
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি ধুলা জেলায় অবস্থিত।
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি ধুলা জেলায় অবস্থিত।
নন্দুরবার লোকসভা কেন্দ্র বিজয়ী বর্তমান ও প্রাক্তন সংসদ
নন্দুরবার লোকসভা কেন্দ্র বিজয়ী বর্তমান সংসদ ভারতীয় জনতা পার্টির সদস্য ডাঃ হিনা বিজয়কুমার যিনি গত দুই বারের সংসদ (২০১৪ ও ২০১৯)।
আরও পড়ুন
চন্দ্রপুর লোকসভা কেন্দ্র ধুলে লোকসভা কেন্দ্র
হাতিয়ান বালা জেলা
ইতিহাস
১৯৪৮ সালে আজাদ কাশ্মীর প্রতিষ্ঠার আগ পর্যন্ত এটি বারমুলা জেলার একটি অংশ ছিল। এছাড়াও তহসিল হিসেবে উরি নাম ছিল, তবে (বর্তমানে ভারতীয় কাশ্মীর) এর অধিনে পরিচালিত হচ্ছে। ভারত ও পাকিস্তানের মধ্যে প্রথম যুদ্ধের সময় যুদ্ধবিরতির পর, ২০০৯ সাল পর্যন্ত হাতিয়ান বালা মুজাফফারাবাদ জেলার অংশ হিসেবে গঠিত হয়েছিল। ২০০৯ সালের জুলাইয়ে, সরদার মুহাম্মদ ইয়াকুব খান এর জোট সরকারের সময় এটিকে জেলা হিসেবে ঘোষণা করা হয়। নতুনভাবে প্রতিষ্ঠিত জেলাটির জনসংখ্যা প্রায় ২৩০,৫২২ জন এর মত।
প্রশাসনিক বিভাগ
হাতিয়ান বালা জেলায় ৩টি তহসিল রয়েছে:
মঙ্গোলীয় দাগ
মঙ্গোলীয় দাগ হল সৌম্য, সমতল, জন্মগত জন্মচিহ্ন যার তরঙ্গায়িত সীমানা ও অনিয়মিত আকৃতি রয়েছে। ১৮৮৩ সালে, জাপানে অবস্থিত জার্মান নৃবিজ্ঞানী এরউইন বালজ দ্বারা এটি বর্ণনা ও নামকরণ করা হয়েছিল মঙ্গোলীয়দের নামে, যিনি ভুলভাবে বিশ্বাস করেছিলেন যে এটি তার মঙ্গোলীয় রোগীদের মধ্যে সবচেয়ে বেশি প্রচলিত।   এটি সাধারণত জন্মের তিন থেকে পাঁচ বছর পরে এবং প্রায় সবসময়ই বয়ঃসন্ধির মাধ্যমে অদৃশ্য হয়ে যায়। সবচেয়ে সাধারণ রঙ হল নীল, যদিও তারা নীল-ধূসর, নীল-কালো বা গভীর বাদামী হতে পারে।
কারণ
পুরুষ ও নারী শিশুদের সমানভাবে স্লেট গ্রে নেভাস হওয়ার সম্ভাবনা রয়েছে।  যারা স্লেট গ্রে নেভাসের পটভূমি সম্পর্কে সচেতন নয় তারা তাদের ক্ষত বলে ভুল করতে পারে, সম্ভবত অপব্যবহার সম্পর্কে ভুল উদ্বেগের কারণ হতে পারে।
প্রাদুর্ভাব
শিশুরা এক বা একাধিক মঙ্গোলীয় দাগ নিয়ে জন্মাতে পারে যার মধ্যে নিতম্বের ছোট অংশ থেকে পিঠের বড় অংশ পর্যন্ত। জন্মচিহ্ন পূর্ব, দক্ষিণ, দক্ষিণ-পূর্ব, উত্তর ও মধ্য এশিয়ার জনগণ, আদিবাসী ওশেনীয় (প্রধানত  মাইক্রোনেশীয় ও  পলিনেশীয়), আফ্রিকার নির্দিষ্ট জনগোষ্ঠী,  আমেরিকার আদিবাসী,  অ-ইউরোপীয় ল্যাটিন আমেরিকার আদিবাসী এবং  ক্যারিবিয়ান মিশ্র-জাতির বংশোদ্ভূত জাতির মধ্যে প্রচলিত।
এগুলি প্রায় ৮০%  এশীয়দের মধ্যে এবং ৮০%   থেকে ৮৫% আমেরিকার আদিবাসী শিশুদের মধ্যে ঘটে। প্রায় ৯০% পলিনেশীয় ও মাইক্রোনেশীয়রা মঙ্গোলীয় দাগ নিয়ে জন্মগ্রহণ করে, যেমন লাতিন আমেরিকার প্রায় ৪৬% শিশু, যেখানে তারা অ-ইউরোপীয় বংশোদ্ভূতদের সাথে যুক্ত। এই দাগগুলি সম্পূর্ণ ককেশীয় বংশোদ্ভূত ৫-১০% শিশুদের মধ্যেও দেখা যায়; স্পেনে র কোরিয়া দেল রিও ১৭ শতকের গোড়ার দিকে স্পেনে প্রথম জাপানি রাষ্ট্রদূত হাসেকুরা সুনেনাগা-এর নেতৃত্বে প্রতিনিধি দলের সদস্যদের বংশধরদের উপস্থিতির কারণে উচ্চ ঘটনা রয়েছে। আফ্রিকান আমেরিকান শিশুদের ৯০%  থেকে ৯৬% ফ্রিকোয়েন্সিতে মঙ্গোলীয় দাগ থাকে।
২০০৬ সালের তুরস্কের শহর ইজমিরে নবজাতকদের মধ্যে মঙ্গোলিয়ান স্পট পরীক্ষা করে দেখা গেছে যে পরীক্ষা করা শিশুদের মধ্যে ২৬% এর এই অবস্থা ছিল। এটি উল্লেখ করা হয়েছে যে প্রকোপ হার ছিল যথাক্রমে ২০% এবং ৩১% ছেলে ও মেয়েদের মধ্যে। সমীক্ষায় আরও রিপোর্ট করা হয়েছে যে হালকা চুল নিয়ে জন্মগ্রহণকারী কোনো শিশুরই এই চিহ্ন ছিল না, এদিকে ৪৭% কালো চুলের শিশুর এটি রয়েছে।
গত শতাব্দী থেকে, মিশ্র ইউরোপীয়-আমেরিন্ডিয়ান বংশের জনসংখ্যার মধ্যে উক্ত স্থানের ব্যাপকতা সম্পর্কে ব্যাপক গবেষণা করা হয়েছে। ১৯০৫ সালের প্রকাশনা, নৃতাত্ত্বিক ফ্রেডেরিক স্টার দ্বারা করা ক্ষেত্র গবেষণার উদ্ধৃতি দিয়ে বলা হয়েছে যে দাগটি মেস্টিজো জনসংখ্যার মধ্যে নেই, যাইহোক, যদি স্টারের প্রকৃত গবেষণার সাথে পরামর্শ করা হয় তবে দেখা যায় যে তিনি ঘোষণা করেন যে "সাত মায়ান শিশু স্থানটি উপস্থাপন করেছে, তিনটি মিশ্র শিশুর কাছে এটি ছিল না...", স্টার তাই নিরঙ্কুশ বিচার করেন না, কারণ তিনি বলেন না মোট কতগুলি মিশ্র শিশু বিশ্লেষণ করা হয়েছিল। আজকাল এটি সম্পূর্ণরূপে স্বীকৃত যে মেক্সিকো ও লাতিন আমেরিকার মিশ্র-জাতির জনসংখ্যার বৃহৎ সংখ্যাগরিষ্ঠের মঙ্গোলীয় স্থান রয়েছে,  এবং এর উপস্থিতি নির্দিষ্ট জনসংখ্যায় উপস্থিত মেস্টিজাজের প্রকৃত মাত্রার সূচক হিসাবে কাজ করে, উরুগুয়েতে এর কম ফ্রিকোয়েন্সি রয়েছে ৩৬%, আর্জেন্টিনা ৪৫% এর পরে,  ৫০%-৫২% সহ মেক্সিকো,  হিস্পানিক-আমেরিকানদের মধ্যে ৬৮%  এবং উচ্চভূমিতে ৮৮% পেরুভিয়ানরা।
মেক্সিকো সিটির হাসপাতালগুলিতে সম্পাদিত সমীক্ষা রিপোর্ট করেছে যে, গড়ে, মেক্সিকান নবজাতকদের ৫১.৮% মঙ্গোলীয় দাগ উপস্থাপন করেছে, যখন এটি বিশ্লেষণ করা শিশুদের ৪৮.২% অনুপস্থিত ছিল। দেশব্যাপী মেক্সিকান সোশ্যাল সিকিউরিটি ইনস্টিটিউট অনুযায়ী, মেক্সিকান শিশুদের প্রায় অর্ধেক মঙ্গোলীয় দাগ আছে।
মধ্য আমেরিকার আদিবাসী শিশুরা তাদের মঙ্গোলীয় দাগের কারণে বর্ণবাদের শিকার হয়েছিল কিন্তু প্রগতিশীল চেনাশোনারা ১৯৬০ এর দশকের শেষের দিকে মঙ্গোলীয় দাগকে জনপ্রিয় করতে শুরু করে।
হাইল্যান্ড পেরুভিয়ানদের মঙ্গোলীয় দাগ আছে।
চিকিৎসা
জন্মগত সৌম্য নেভাস হিসেবে, মঙ্গোলীয় দাগের চিকিৎসার প্রয়োজন হয় না এবং বেশিরভাগ ক্ষেত্রেই বয়ঃসন্ধিকালের আগেই অদৃশ্য হয়ে যায়। ম্যালিগন্যান্ট অবক্ষয়ের কোন ঘটনা রিপোর্ট করা হয়নি।
গোধা (তারামণ্ডল)
গোধা মণ্ডল (ইংরেজি: Lacerta) ইন্টারন্যাশনাল অ্যাস্ট্রোনমিক্যাল ইউনিয়ন কর্তৃক চিহ্নিত ৮৮টি আধুনিক তারামণ্ডলের একটি। ইংরেজি শব্দ লেসার্টা লাতিন থেকে এসেছে যে ভাষায় এর অর্থ টিকটিকি। এই ছোট্ট, অনুজ্জ্বল তারামণ্ডলটির ধারণা পোল্যান্ডের জ্যোতির্বিজ্ঞানী ইয়োহানেস হাভেলিয়ুস ১৬৮৭ সালে প্রথম পত্তন করেছিলেন। এর উজ্জ্বলতম তারাগুলো কাশ্যপেয় মণ্ডলের মতই ইংরেজি 'W' বর্ণটির মত আকৃতি তৈরি করে, এ কারণে একে অনেক সময় "ছোট কাশ্যপেয়" বলা হয়। এর অবস্থান উত্তর খ-গোলার্ধে বক, কাশ্যপেয় ও ধ্রুবমাতা মণ্ডলের মাঝে। এর উত্তরাংশ আকাশগঙ্গার চাকতির মাঝে পড়ে।
তথ্যসূত্র
‌‌
তুবাস গভর্নরেট
তুবাস গভর্নরেট (محافظة طوباس Muḥāfaẓat Ṭūbās; נפת טובאס Nafat Ŧubas) উত্তর-পূর্ব পশ্চিম তীরে ফিলিস্তিনের একটি প্রশাসনিক জেলা। এর জেলা রাজধানী বা muhfaza শহর হল তুবাস। ২০০৭ সালে এর জনসংখ্যা ছিল ৫০,২৬৭, ২০১৭ সালে বেড়ে হয়েছে ৬০,৯২৭।
অঞ্চল
গভর্নর্টের এখতিয়ারের মধ্যে ২৩ টি অঞ্চল রয়েছে।
শ্রেষ্ঠ পুরুষ নেপথ্য কণ্ঠশিল্পী বিভাগে জাতীয় চলচ্চিত্র পুরস্কার (ভারত)
শ্রেষ্ঠ পুরুষ নেপথ্য কণ্ঠশিল্পী বিভাগে জাতীয় চলচ্চিত্র পুরস্কার, যা দাপ্তরিকভাবে শ্রেষ্ঠ পুরুষ নেপথ্য কণ্ঠশিল্পী বিভাগে রজত কমল পুরস্কার নামে পরিচিত, হল ভারতের জাতীয় চলচ্চিত্র পুরস্কারের অংশ হিসেবে প্রদত্ত একটি বাৎসরিক পুরস্কার। এটি ১৯৬৭ সাল থেকে ভারতীয় চলচ্চিত্র শিল্পে চলচ্চিত্রের গানের কণ্ঠ প্রদানকারী সেরা পুরুষ নেপথ্য কণ্ঠশিল্পীদের প্রদান করা হচ্ছে। নয়টি ভাষার শিল্পীগণ এই পুরস্কার জিতেছেন, তন্মধ্যে হিন্দি সর্বাধিক ১৯ বার, মালয়ালম ৯ বার, বাংলা ৭ বার, তামিল, তেলুগু, মারাঠি ও কন্নড় ৪ বার করে এবং পাঞ্জাবি ১ বার এই পুরস্কার লাভ করে। কে জে যেসুদাস সর্বাধিক ৮ বার এই বিভাগে পুরস্কৃত হন ৩টি ভিন্ন ভাষার গান গেয়ে, ভাষাগুলি হল মালয়ালম, তেলুগু ও হিন্দি।
গুলাব কাউর
গুলাব কাউর (জন্ম ১৮৯০) ছিলেন একজন একজন ভারতীয় বিপ্লবী, যিনি ভারতে ব্রিটিশ শাসনের বিরোধিতা করেছিলেন।
প্রারম্ভিক জীবন
প্রায় ১৮৯০ সালের দিকে ভারতের পাঞ্জাবের, সানগ্রুর জেলার বাকশিওয়ালা গ্রামে জন্মগ্রহণ করেন তিনি। খুব অল্প বয়সে গুলাব কাউর মান সিং-কে বিয়ে করেছিলেন। এই দম্পতি আমেরিকায় পাড়ি জমানোর উদ্দেশ্যে ভারত থেকে নৌ পথে ফিলিপাইনের ম্যানিলায় গিয়েছিলেন। এখানেই গুলাব কাউর গদর পার্টি সম্পর্কে জানতে পারেন।
রাজনৈতিক জীবন
ম্যানিলাতে অবস্থান করার সময়, গুলাব কাউর ব্রিটিশ শাসন হতে উপমহাদেশকে মুক্ত করার উদ্দেশ্যে প্রতিষ্ঠিত একটি সংগঠন গদর পার্টিতে যোগ দেন। এটি ছিল মূলত শিখ-পাঞ্জাবী অভিবাসীদের দ্বারা গঠিত একটি সংগঠন। ফিলিপাইনে অবস্থান করার সময় তিনি, ফিলিপাইনের বিভিন্ন জায়গায় ভ্রমণ করে, অবস্থান করা বিভিন্ন প্রবাসী ভারতীয়দের স্বাধীন ভারত গড়ার পক্ষে কাজ করার জন্য উৎসাহিত করেন। একই সময় তিনি গদর গার্টির জন্য অস্ত্র ও অর্থ সংগ্রহ করতে থাকেন।
গুলাব কাউর পার্টির ছাপা খানায় সতর্কতার সাথে দায়িত্ব পালন করেন। হাতে একটি সাংবাদিক পাস নিয়ে, নিজেকে সাংবাদিক পরিচয় দিয়ে, তিনি গদর পার্টির সদস্যদের অস্ত্র বিতরণের দ্বায়িত্ব কাঁধে নেন। গুলাব কাউর স্বাধীনতার স্বপক্ষে রচিত সাহিত্য বিতরণ করে ও জাহাজের ভারতীয় যাত্রীদের স্বাধীনতার পক্ষে অনুপ্রেরণামূলক বক্তৃতা দিয়ে গদর পার্টিতে যোগ দিতে উৎসাহিত করেন।
গুলাব কাউর ও ফিলিপাইনে অবস্থানরত আরও প্রায় পঞ্চাশজন স্বাধীনতাকামী গদর পার্টির সদস্যরা, একসাথে এস.এস. কোরিয়া ব্যাচ জাহাজে করে ভারতের দিকে যাত্রা শুরু করেন। তাঁরা সিঙ্গাপুরে এসে, এস.এস. কোরিয়া জাহাজ পরিবর্তন করে, তোসা মারু জাহাজে করে আবার ভারতের দিকে যাত্রা করেন। তিনি ভারতের স্বাধীনতা সংগ্রামে অংশগ্রহণ করেছেন, এটা মান সিং মেনে নিতে রাজী না হওয়ায়, তাঁকে ম্যানিলাতে রেখেই গুলাব সিং ভারতে চলে আসেন। ভারতে পৌঁছানোর পর, তিনি ও আরও কিছু বিপ্লবী একসাথে কাপুরথালা, হোসিয়ারপুর ও জলন্ধর গ্রামে বিপ্লবের পক্ষে সক্রিয় ছিলেন, যাতে, জনসাধারণ দেশের স্বাধীনতার জন্য সশস্ত্র বিপ্লবে অংশগ্রহণ করেন।
স্বাধীনতার প্ররোচনামূলক কাজের জন্য তাঁকে তৎকালীন ব্রিটিশ-ভারতের লাহোরে (বর্তমান পাকিস্তানে) দুই বছরের জন্য কারাগারে প্রেরণ করা হয়েছিল। জেলে থাকা গুলাব কাউরের উপর, প্রচন্ড নির্যাতন করা হয়, বিপ্লবীদের বিষয়ে তথ্য জানানোর জন্য। তথাপি তিনি কোন তথ্য প্রকাশ করেন নি ব্রিটিশ সরকারের কাছে। ১৯৪১ সালে গুলাব কাউর মারা যান।
গুলাব কাউরকে নিয়ে, ২০১৪ সালে, এস কেসর সিং পাঞ্জাবি ভাষায় গদর দি ধী গুলাব কাউর নামক একটি বই প্রকাশ করেন।
হুবের্ত ইদাশিয়াক
২০১৭ সালে, ইদাশিয়াক পোল্যান্ড অনূর্ধ্ব-১৬ দলের হয়ে পোল্যান্ডের বয়সভিত্তিক পর্যায়ে অভিষেক করেছিলেন।
প্রারম্ভিক জীবন
হুবের্ত ইদাশিয়াক ২০০২ সালের ৩রা ফেব্রুয়ারি তারিখে পোল্যান্ডের পোমেরানিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
ইদাশিয়াক পোল্যান্ড অনূর্ধ্ব-১৬ এবং পোল্যান্ড অনূর্ধ্ব-১৭ দলের হয়ে খেলার মাধ্যমে পোল্যান্ডের প্রতিনিধিত্ব করেছেন। পোল্যান্ডের বয়সভিত্তিক দলের হয়ে তিনি প্রায় ২ বছরে ৭ ম্যাচে অংশগ্রহণ করেছেন।